Passion illóolaj keverék 5 ml - doTERRA

2026-03-23T12:51:18+01:00

Price: 19946.52

Inspiráló keverék

A fűszer- és gyógynövényekből kivont esszenciális olajok inspiráló keveréke alkotta dōTERRA Passion segítségével újra izgalmat csempészhet az életébe. Olyan dolgok kipróbálásához is bátorságot meríthet, amelyekre korábban sosem sikerült sort kerítenie. Még az is megeshet, hogy megtanul festeni, vagy táncolni megy a barátaival! Ami viszont még ennél is fontosabb, hogy a dōTERRA Passion keverék segítségével akár már rutinná vált teendőiben és kapcsolataiban is képes lehet új módon örömét lelni.

Elsődleges előnyök

A fűszer- és gyógynövényekből kivont esszenciális olajok kombinációjával gazdagított dōTERRA Passion keverék segít kreativitásra inspirálni, és szenvedélyre lobbantani az élet örömei iránt.

A doTERRA Passion Gyömbér, Jázmin, Szantálfa, Ilang ilang, Vadnarancs és további virágos, gyógynövényes és citrusos esszenciális olajokat és kivonatokat egyesít magában.

Mit tartalmaz a csomag?

Frakcionált kókuszolaj: A dōTERRA frakcionált kókuszolaj egy hordozóolaj, amely könnyen felszívódik a bőrbe, ennélfogva ideális választás a külsőleg történő felhasználási módokhoz. Könnyed, bőrpuhító hatásának köszönhetően nyugtató védelemmel és remek gyógyírként szolgál az irritált bőr számára. A bőr selymesen sima lesz tőle, és más növényi hordozóolajokkal ellentétben zsíros érzetet sem hagy maga után. A frakcionált kókuszolaj tökéletesen oldódik minden esszenciális olajjal, színtelen, szagtalan, és nem hagy foltot a ruhán.

Gyömbér: A Madagaszkárról beszerzett dōTERRA gyömbér esszenciális olajat a növény friss rizómájából állítják elő, amely a gyömbér gyökérzetben folytatódó, föld alatti, módosult szára. Az ázsiai ételek kiemelt összetevőjeként ismert gyömbér konyhai fűszerként csípős, aromás ízt kínál. A nyugati hagyományok szerint inkább édességekhez, úgymint mézeskalácshoz vagy gyömbéres kekszekhez használják.

Jázmin Touch: Próbálja ki a jázmin esszenciális olaj sokat dicsért illatát és megannyi jótékony kozmetológiai hatását, amelyet ez a praktikus, golyós kiszerelésű keverék mind magában rejt. A Jasmine Touch keverék nyugtató, mégis eufórikus hatású aromája révén javítja a kedélyállapotot, és optimista szemléletmódra sarkall. A bőrre gyakorolt előnyös tulajdonságairól híres keverék a bőr kondicionálását is támogatja. A „virágok királya”-ként emlegetett jázmint sokat méltatják pompás illata miatt, melynek köszönhetően a Jasmine Touch akár egyedi illatszerként is tökéletes a nap bármely szakában.

Szantálfa: Az indiai szantálfa rendkívül közkedvelt füstölőalapanyag, amelyet meditációs gyakorlatokhoz világszerte széles körben alkalmaznak az éberség állapotának fokozásához. A hawaii szantálfához hasonlóan a fehér szantálfa esszenciális olaj is hozzájárul a kellemes közérzethez, és jótékony hatást gyakorol a hangulatra. Kombinálja a szantálfát más esszenciális olajokkal, úgymint levendulával vagy vadnaranccsal, majd masszírozza a bőrbe a nyugtató, pihentető hatásért.

Ilang Ilang: Az ilang ilang esszenciális olajat a trópusi ilang ilang fa csillag alakú virágaiból nyerik ki. Széles körben használják illatszergyártási és aromaterápiás célokra, emellett pedig vallási és esküvői szertartásokon is évszázadok óta fontos szerepet játszik. Gazdag, édes aromája, valamint védelmet nyújtó tulajdonságai miatt luxuskategóriás haj- és bőrápolási termékekben is gyakran megtalálhatjuk. Emellett az ilang ilang köztudottan nyugtató és hangulatjavító hatásokat is képes kifejteni.

Vadnarancs: A héjból hidegen sajtolt vadnarancsolaj energizáló aromájának és számos jótékony hatásának köszönhetően a dōTERRA egyik legkelendőbb esszenciális olaja. A monoterpénekben gazdag vadnarancs esszenciális olaj nyugtatja a bőrt, ezért kellemes kiegészítőként szolgál különféle szépségápolási termékekhez.

Magnolia Touch: A magnólia különböző fajai elszórtan Dél-Ázsiában, a csendes-óceáni térségben és Észak-Amerikában is megtalálhatóak, így elmondható, hogy egy kifejezetten nagy utat bejárt növényfajról van szó. A magnólia virágait a hagyományos kínai gyógymódok már régóta alkalmazzák a test egyensúlyának megteremtéséhez. A magnóliából készülő esszenciális olaj gyümölcsös és virágos aromájú, és kellemes, nyugodt közérzetet képes teremteni. A frakcionált kókuszolajjal elegyített Magnolia Touch hidratálja és nyugtatja a bőrt. Építse be napi rutinjába, hogy bőre mindig tiszta és hidratált legyen.

Citrom: A dōTERRA egyik legközkedveltebb esszenciális olajának, a citromnak számos jótékony hatása és használati módja létezik. Gyakran alkalmazzák a gasztronómiában is, különböző desszertek és főételek ízeinek a kihangsúlyozásához. A citrom esszenciális olaj aromája felemel és energizál.

Kardamom: Üdítő, mentás aromája és íze miatt a Délkelet-Ázsiában honos kardamomot tradicionális indiai édességek és teák ízesítéséhez szokták használni. Kenyérfélékhez, smoothie-khoz, húsokhoz és salátákhoz adva fokozottabb ízélmény érhető el vele. A fűszerként világszerte nagyra becsült kardamom esszenciális olajként számos egyéb jótékony hatást is kínál.

Bergamott: A bergamott az egyik legkényesebb citrusféle, amely speciális éghajlatot és talajösszetételt igényel ahhoz, hogy szépen teremjen. Görögországban a még éretlen gyümölcsöt desszertként kanalazva vagy kávé mellé fogyasztják. A bergamott egyedülálló a citrusos olajok között, mivel képes egyszerre hangulatjavító és megnyugtató hatást is kifejteni. Évszázadokon át alkalmazták a kedélyek csillapítására és az arcbőr fiatalítására.

Fahéj: A fahéj édes, fűszeres aromája a világon mindenütt nagy népszerűségnek örvend. Egy trópusi, örökzöld fából nyerik, amely akár 14 méter magasra is megnő, kérge, levelei és virágai pedig igen magas illatanyag-tartalommal rendelkeznek. Habár a fahéj elsődlegesen a kulináris használati módok terén rendelkezik nagy múlttal, a belőle nyert esszenciális olaj valójában meglepően sokoldalú felhasználással kecsegtet. A fahéjat gyakran használják szájvizek és rágógumik ízesítéséhez.

Damiána: A damiána vagy Turnera diffusa Texas déli vidékein, Közép-Amerikában, Mexikóban, Dél-Amerikában és a Karib-térségben terem. Ez a cserje a golgotavirág-félék (Passifloraceae) családjába tartozik, és apró, illatos virágokat hoz. A termése íze a fügééhez hasonló, és úgy tartják, hogy erőteljes illatát magas kumarintartalmának köszönheti, ami a vaníliáéhoz hasonló, édes aromát kölcsönöz neki.

Vaníliaabszolút: A Vanilla planifolia a kosborfélék családjába tartozó Vanilla nemzetség egyik faja, amely több térségben, köztük Mexikóban, Közép-Amerikában, Kolumbiában és Brazíliában is megtalálható. Ez az örökzöld kúszónövény magas vanillintartalommal rendelkezik, ami miatt a vaníliaízesítések népszerű forrásaként szolgál.

Teljes összetevőlista

Cocos nucifera (kókusz) olaj, Zingiber officinale (gyömbér) gyökeréből kivont olaj, Jasminum grandiflorum (jázmin) virágkivonata, Santalum album (szantálfa) olaj, Cananga odorata virágából kivont olaj, Citrus aurantium dulcis (narancs) héjából kivont olaj, Michelia alba leveléből kivont olaj, Citrus limon (citrom) héjából kivont olaj, Elettaria cardamomum magjából kivont olaj, Citrus aurantium bergamia (bergamott) héjából kivont olaj, Turnera diffusa virágából/leveléből/szárából kivont olaj, Dipteryx odorata magjának kivonata, Vanilla planifolia termésének kivonata, Cinnamomum zeylanicum kérgéből kivont olaj, linalol*, limonén*, kumarin*, benzyl-benzoát*, citrál*, fahéjaldehid*, eugenol*, benzil-szalicilát*.

* Természetesen előforduló olajösszetevők

Leheljen új életet munkája iránti szenvedélyébe

Az irodában töltött hosszú órák lassacskán hosszú napokká, hosszú hetekké, majd végül hosszú évekké terebélyesednek. Ha úgy érzi, ideje, hogy újraélje a karrierje kezdetén tapasztalt szenvedélyt és kreativitást, próbálja ki a doTERRA Passion keveréket. Ennek a keveréknek a segítségével száműzheti a monotonitást, és újra felfedezheti az élet kínálta izgalmakat. Párologtassa a munkahelyén, hogy aromája az inspiráció, a tisztánlátás és az újra való rácsodálkozás szikrája lehessen.

Használati módok

A munkahelyi kreativitás, tisztánlátás és az újra való rácsodálkozás táplálása érdekében munkába is vigye magával a Passion keveréket.

Reggelente alkalmazza a talpán, hogy energikusan és lelkesen kezdje a napot.

Alkalmazza a csuklóján és a szív felett összpontosuló területen a nap bármely szakában, hogy inspirációval és szenvedéllyel töltse el.

Használja masszázs közben a lelkesedés, a szenvedély és az öröm érzéseinek erősítéséért.

Figyelmeztetés

Előfordulhat bőrérzékenység. Gyermekektől elzárva tárolandó. Ha várandós vagy orvosi kezelés alatt áll, egyeztessen kezelőorvosával. Kerülje a szemmel, belső füllel és érzékeny területekkel való érintkezést. A felvitelt követően legalább 12 órán át kerülje a napfényt és az UV-sugárzást.

Beszerzés

A kiterjedt, fenntartható beszerzési partnerkapcsolatok lehetővé teszik a doTERRA számára, hogy olyan exkluzív, szabadalmazott olajokat és keverékeket állítson elő, amelyek minden egyes növény tisztaságát és hatóerejét megőrzik.